

REPUBLIKA HRVATSKA

LIČKO-SENJSKA ŽUPANIJA

G R A D G O S P I Ć

GRADONAČELNIK

KLASA: 400-06/22-01/13

URBROJ: 2125-1-02-23-05

Gospić, 04. travnja 2023. godine

**GRADSKO VIJEĆE GRADA GOSPIĆA**

**Predmet:** **Prijedlog Odluke o I. izmjenama i dopunama Odluke o izvršavanju**

**Proračuna Grada Gospića za 2023. godinu**

- na razmatranje i donošenje – dostavlja se -

Temeljem članka 49. Statuta  Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), u privitku Vam dostavljam prijedlog Odluke o I. izmjenama i dopunama Odluke o izvršavanju Proračuna Grada Gospića za 2023. godinu na razmatranje i donošenje

*PRAVNA OSNOVA I RAZLOZI ZA DONOŠENJE AKTA*

Na temelju članka 18. Zakona o proračunu („Narodne novine“ br. 144/21) i članka 33. Satuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 p.t., 7/15, 1/18, 3,20 i 1/21) Gradsko vijeće Grada Gospića na sjednici održanoj dana 9. prosinca 2022. godine donijelo je Odluku o izvršavanju Proračuna za 2023. godinu.

Člankom 1. Odluke o I. izmjenama i dopunama Odluke o izvršavanju Proračuna Grada Gospića za 2023. godinu mijenja se članak 28. te se navodi novi iznos kreditnog zaduženja za kapitalni projekt „Dogradnja Dječjeg vrtića Pahuljica u Gospiću“.

Grad Gospić je dana 20. ožujka 2023. godine s Ministarstvom znanosti i obrazovanja i Središnjom agencijom za financiranje i ugovaranje programa i projekata Europske unije potpisao Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost, za projekt „Dogradnja i opremanje dječjeg vrtića „Pahuljica“ u Gospiću“, NPOO.C3.1.R1-I1.01.0279.

Cilj projekta je osigurati infrastrukturne i materijalne kapacitete za povećanje dostupnosti ranog i predškolskog odgoja i obrazovanja kroz dogradnju i opremanje 5 novih dnevnih boravaka u dječjem vrtiću "Pahuljica" u Gospiću. Realizacijom ovog projekta će se povećati broj djece upisane u vrtić, budući će se osigurati infrastrukturni preduvjeti za sudjelovanje u ranom i predškolskog odgoju i obrazovanju (RPOO) za djecu u dobi za vrtić u Gospiću, kroz dogradnju i opremanje dodatnih 5 dnevnih boravaka, što će posljedično doprinijeti i povećanju kvalitete boravka u vrtiću.

Ukupna vrijednost Projekta je 2.412.263,59 € i sufinancira se bespovratnim sredstvima iz EU fondova maksimalnim mogućim iznosom od 812.263,59 €. Kako bi se zatvorila financijska konstrukcija projekta, potrebno je osigurati vlastito sufinanciranje u iznosu od 1.600.000,00 €.

Zakonom o proračunu („Narodne novine“ br. 144/21) člankom 45. propisano je da se izmjenama i dopunama proračuna mijenja isključivo plan za tekuću proračunsku godinu, a uputama Ministarstva financija, izmjena projekcija provodi se kroz izmjenu Odluke o izvršavanju proračuna. Stoga se ukupna vrijednost realizacije projekta u iznosu od 2.412.263,59 € raspoređuje po izvorima financiranja na tekući plan i projekcije za 2024. i 2025. godinu sukladno planiranoj realizaciji.

*FINANCIJSKA SREDSTVA POTREBNA ZA PROVEDBU OVOG AKTA*

Financijska sredstva osigurat će se dugoročnim zaduženjem kod HBOR-a.

Slijedom navedenog predlaže se Gradskom vijeću Grada Gospića donošenje predmetne Odluke.

S poštovanjem,



Temeljem odredbi članka 18. Zakona o proračunu („Narodne novine“ br. 144/21) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 p.t., 7/15, 1/18, 3/20 i 1/21), Gradsko vijeće Grada Gospića na sjednici održanoj dana \_\_\_\_\_\_\_\_2023. godine, donijelo je

**O D L U K U**

**o I. izmjenama i dopunama Odluke o izvršavanju Proračuna**

**Grada Gospića za 2023. godinu**

**Članak 1.**

U Odluci o izvršavanju Proračuna Grada Gospića za 2023. godinu („Službeni vjesnik Grada Gospića“ br. 16/22), u članku 28.:

* stavak 2. mijenja se i glasi :

„Utvrđuje se da je Grad Gospić na dan donošenja ove Odluke zadužen kod dvije poslovne banke u visini 1.073.949 EUR.“

* stavak 3. mijenja se i glasi:

„Grad Gospić će se zadužiti u 2023. godini za kapitalne projekte:

1. Razvoj infrastrukture širokopojasnog pristupa za područje Grada Gospića, Grada Otočca i Općine Plitvička Jezera u iznosu od 3.318.070 EUR. Zaduženje se planira realizirati prema sljedećoj dinamici korištenja (povlačenja) kredita: u 2022. godini u iznosu od 1.327.228 EUR, a u 2023. godinu u iznosu od 1.990.842 EUR.
2. Dogradnja i opremanje Dječjeg vrtića Pahuljica u Gospiću u iznosu od 1.600.000 EUR. Zaduženje se planira realizirati prema sljedećoj dinamici korištenja (povlačenja) kredita:

|  |  |  |  |  |
| --- | --- | --- | --- | --- |
| Izvori sredstava | 2023. godina | 2024. godina | 2025. godina | **UKUPNO:** |
| EU sredstva | 406.464,00 | 405.799,59 | 0,00 | **812.263,59** |
| Kreditna sredstva | 257.150,00 | 342.850,00 | 1.000.000,00 | **1.600.000,00** |
| UKUPNO: | 663.614,00 | 748.649,59 | 1.000.000,00 | **2.412.263,59** |

* stavak 5. mijenja se i glasi:

„Očekivani iznos ukupnog duga na kraju proračunske godine je 4.509.820 EUR.“

* stavak 6. mijenja se i glasi:

„U iznosu ukupnog duga na kraju proračunske godine nalazi se zaduženje za projekte financirane iz programa i fondova Europske unije i projekti energetske učinkovitosti u iznosu od 4.305.814,01 EUR.

**Članak 2.**

Ova Odluka stupa na snagu dan nakon dana objave u „Službenom vjesniku Grada Gospića“.

PREDSJEDNICA GRADSKOG VIJEĆA

GRADA GOSPIĆA

Ana-Marija Zdunić, mag. iur. v.r.